ಬಿಗ್ ಮನೆಯಿಂದ ಒಂದೇ ದಿನ ಇಬ್ಬರು ಸ್ಪರ್ಧಿಗಳು ಔಟ್..!

ಬೆಂಗಳೂರು: ಬಿಗ್‍ಬಾಸ್ ಸೀಸನ್ 6 ರಲ್ಲಿ ಒಬ್ಬೊಬ್ಬರಂತೆ ಪ್ರತಿವಾರ ಬಿಗ್ ಮನೆಯಿಂದ ಎಲಿಮಿನೆಟ್ ಮೂಲಕ ಹೊರ ಹೋಗುತ್ತಿದ್ದಾರೆ. ಆದರೆ ಈ ವಾರದಲ್ಲಿ ಇಬ್ಬರು ಸ್ಪರ್ಧಿಗಳು ಎಲಿಮೆನೆಟ್ ಆಗಿದ್ದಾರೆ.

ಸ್ಪರ್ಧಿ ಮುರಳಿ ಮತ್ತು ಜೀವಿತಾ ಇಬ್ಬರು ಈ ವಾರ ಬಿಗ್ ಬಾಸ್ ಮನೆಯಿಂದ ಎಲಿಮಿನೆಟ್ ಮೂಲಕ ಹೊರ ಬಂದಿದ್ದಾರೆ. ಒಟ್ಟು ಬಿಗ್ ಮನೆಯಲ್ಲಿ 10 ಮಂದಿ ಸ್ಪರ್ಧಿಗಳು ಇದ್ದರು. ಈ ವಾರದಲ್ಲಿ ಸ್ಪರ್ಧಿ ನವೀನ್, ಶಶಿ, ಕವಿತಾ, ಆ್ಯಂಡಿ, ರಾಕೇಶ್, ರಶ್ಮಿ, ಅಕ್ಷತಾ ಮತ್ತು ಧನ್‍ರಾಜ್ ಸೇವ್ ಆಗಿದ್ದಾರೆ. ಕೊನೆಯಲ್ಲಿ ಉಳಿದಿದ್ದ ಜೀವಿತಾ ಮತ್ತು ಮುರಳಿ ಅವರು ಎಮಿಲಿನೆಟ್ ಆಗಿದ್ದು, ಬಿಗ್ ಮನೆಯಿಂದ ಹೊರ ಬಂದಿದ್ದಾರೆ.

ಸ್ಪರ್ಧಿ ಮುರಳಿ ಅವರು ಬಿಗ್ ಬಾಸ್ ಆರಂಭದ ದಿನದಿಂದಲೂ ತುಂಬಾ ಚೆನ್ನಾಗಿ ಆಟವಾಡಿಕೊಂಡು ಬರುತ್ತಿದ್ದರು. ಆದರೆ ಜೀವಿತಾ ವೈಲ್ಡ್ ಕಾರ್ಡ್ ಮೂಲಕ ಎಂಟ್ರಿ ಕೊಟ್ಟಿದ್ದು, ಕೆಲವು ವಾರಗಳಿಂದಷ್ಟೇ ಬಿಗ್ ಮನೆಯಲ್ಲಿ ಇದ್ದರು. ಆದರೆ ಇಬ್ಬರು ಒಟ್ಟಿಗೆ ಒಂದೇ ವಾರ ಎಲಿಮಿನೆಟ್ ಆಗಿದ್ದಾರೆ.

ಈ ವಾರ ಇಬ್ಬರು ಎಲಿಮಿನೆಟ್ ಆಗುತ್ತಾರೆ ಎಂಬುದು ಬಿಗ್ ಬಾಸ್ ಸ್ಪರ್ಧಿಗಳಿಗೆ ಗೊತ್ತಿರಲಿಲ್ಲ. ಆದರೆ ಮುರಳಿ ಅವರು ಎಲಿಮೆನೆಟ್ ಆಗಿದ್ದಕ್ಕೆ ಮನೆಯಲ್ಲಿ ಉಳಿದ ಸ್ಪರ್ಧಿಗಳು ಅವರನ್ನು ಕಳುಹಿಸುವಾಗ ಕಣ್ಣೀರು ಹಾಕಿದ್ದಾರೆ. ಬಿಗ್‍ಬಾಸ್ ರಿಲಿಯಾಟಿ ಶೋನಲ್ಲಿ ವಾರದ ಕೊನೆಯಲ್ಲಿ ಅಂದರೆ ಶನಿವಾರ ಪ್ರೇಕ್ಷಕರು ಕೊಟ್ಟಿದ್ದ ವೋಟಿನ ಆಧಾರದ ಮೇರೆಗೆ ಸ್ಪರ್ಧಿಗಳನ್ನು ಎಲಿಮಿನೆಟ್ ಮಾಡಲಾಗಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv, ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv